ທ່ານຮອງນາຍົກລັດຖະມົນຕີຟ້າມບີງມິງຕ້ອນຮັບເອກອັກຄະລັດຖະທູດກຳປູເຈຍແລະເຢຍລະມັນ
ທ່ານ ຟ້າມບີງມິງໃຫ້ການຕ້ອນຮັບ ທ່ານ Hul Phany
(ພາບສຳນັກຂ່າວສານຫວຽດນາມ)
ຕອນບ່າຍວັນທີ 27/07 ຢູ່ ຮ່າໂນ້ຍ, ທ່ານ ຟ້າມບີງມິງ ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ໄດ້ໃຫ້ການຕ້ອນຮັບ ທ່ານ Hul Phany ເອກອັກຄະລັດຖະທູດແຫ່ງລາຊະອານາຈັກ ກຳປູເຈຍ ເຂົ້າຢ້ຽມອຳລາ ເນື່ອງໃນໂອກາດສິ້ນສຸດການປະຕິບັດໜ້າທີ່ການທູດຢູ່ ຫວຽດນາມ. ທ່ານຮອງນາຍົກລັດຖະມົນຕີ ເຊື່ອໝັ້ນວ່າ: ພາຍຫລັງສິ້ນສຸດອາຍຸການການທູດຢູ່ ຫວຽດນາມ ເຖິງວ່າຢູ່ໃນຖານະຕຳແໜ່ງໃດ ທ່ານເອກອັກຄະລັດຖະທູດ Hul Phany ຈະສືບຕໍ່ປະກອບສ່ວນເຂົ້າໃນການຊຸກຍູ້ ແລະ ເພີ່ມທະວີການພົວພັນມິດຕະພາບຖານບ້ານໃກ້ເຮືອນຄຽງ ແລະ ການຮ່ວມມືຮອບດ້ານ ຫວຽດນາມ - ກຳປູເຈຍ ເວົ້າລວມ ກໍ່ຄືການພົວພັນຮ່ວມມືຢ່າງແໜ້ນແຟ້ນ ຊຶ່ງມີຢູ່ແລ້ວລະຫວ່າງ 2 ກະຊວງການຕ່າງປະເທດເວົ້າສະເພາະ.
ແລະກໍ່ໃນຕອນບ່າຍວັນທີ 27/07, ທີ່ການຕ້ອນຮັບທ່ານ Christian Berger ເອກອັກຄະລັດຖະທູດວິສາມັນຜູ້ມີອຳນາດເຕັມສາທາລະນະລັດສະຫະພັນ ເຢຍລະມັນ ເຂົ້າຢ້ຽມຂ່ຳນັບ, ທ່ານຮອງນາຍົກລັດຖະມົນຕີ ຟ້າມບີງມີງ ປາດຖະໜາວ່າ: ບັນດາວິສາຫະກິດ ເຢຍລະມັນ ເພີ່ມທະວີການປະກົດຕົວຢູ່ ຫວຽດນາມ ພິເສດແມ່ນໃນບັນດາຂົງເຂດ ເຢຍລະມັນ ມີທ່າແຮງ ແລະ ເໝາະສົມກັບກຳນົດທິດພັດທະນາຂອງ ຫວຽດນາມ ຄືເຕັກໂນໂລຢີສູງ, ພະລັງງານຂຽວ ແລະ ຜະລິດຄືນໃໝ່…ສວ່ນທ່ານ Christian Berger ຢືນຢັນວ່າ: ເຢຍລະມັນ ຍາມໃດກໍ່ສະໜັບສະໜູນ ຫວຽດນາມ ໃນການພົວພັນຮ່ວມມືກັບບັນດາປະເທດສະມາຊິກ ອີຢູ. ປາດຖະໜາຢາກ 2 ປະເທດສືບຕໍ່ຊຸກຍູ້ບັນດາໂຄງການຈຸດສຸມ ເພື່ອແນໃສ່ສ້າງກຳລັງໜູນຊຸກຍູ້ການພົວພັນຄູ່ຮ່ວມມືຍຸດທະສາດສືບຕໍ່ເຂົ້າສູ່ລວງເລິກ.
(ແຫຼ່ງຄັດຈາກ VOV)